OpenLLM-France/wikimedia huggingface dataset:
# Antonio León Blanco

Antonio León Blanco (Madrid, 8 de febrer de 1965) és un exfutbolista madrileny, que ocupava la posició de defensa.

## Trajectòria

Sorgeix del planter del Reial Madrid. Després de jugar a Segona Divisió amb el Reial Madrid B, hi debuta a primera divisió a la campanya 87/88, disputant un encontre. No té continuïtat, i després d'una altra temporada al filial, fitxa pel Reial Betis a l'estiu de 1989.
Amb els andalusos és titular a la campanya 89/90, en la qual juga 31 partits. A les postres, el Betis aconsegueix l'ascens a la màxima categoria, però l'aportació del madrileny va de més a menys i tot just apareix en 18 partits de la temporada 90/91 i en cinc de la següent, de nou a la Segona Divisió.
Posteriorment, milita a la UE Sant Andreu.

## Enllaços externs

* Fitxa del jugador
# Articulació metatarsofalàngica

Les articulacions metatarsofalangiques (MTTF) són les articulacions entre els ossos metatarsians (del peu) i els ossos proximals (falanges proximals) dels dits dels peus. Són unions condílies, el que significa que una superfície el·líptica o arrodonida (dels ossos metatarsians) s'aproxima a una cavitat poc profunda (de les falanges proximals).
Els lligaments són el plantar i dos col·laterals.
# Cantó d'Olhèrgas

El cantó d'Olhèrgas és un cantó francès del departament del Puèi Domat, situat al districte d'Embèrt. Té sis municipis i el cap és Olhèrgas.

## Municipis

* Le Brugeron
* Marat
* Olhèrgas
* Saint-Gervais-sous-Meymont
* Saint-Pierre-la-Bourlhonne
* Vertolaye

## Història

Llista dels consellers generals successius :
| Data d'elecció | Identitat | Partit |
| 1958-1970 | M. Portebois | SFIO |
| 1970-1988 | Lucien Drouot | UDF-radical |
| 1988- | Yves Fournet-Fayard | PS |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 4.229 | 4.457 | 4.121 | 3.706 | 3.358 | 3.030 | 2.948 |
# Chadchat

Chadchat (també Santalpur) fou un petit estat tributari protegit a Gujarat, agència de Palanpur, presidència de Bombai. El formaven 11 pobles. La superfície estimada era de 1140 km². La capital era Santalpur, amb 5,330 habitants el 1881. Era un país pla i obert, sense rius i amb nombrosos dipòsits d'aigua.
El governant era de la família Jhareya dels rajputs, emparentats als raos de Kutch (Kachchh), i l'orde de successió era per primogenitura; el seu títol era de thakur (noble).

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Cantó de Belmont

El cantó de Belmont és un cantó francès del departament del Puèi Domat, situat al districte de Clarmont d'Alvèrnia. Té 3 municipis i el cap és Belmont.

## Municipis

* Beaumont
* Ceyrat
* Saint-Genès-Champanelle

## Història

Llista dels consellers generals successius :
| Data d'elecció | Identitat | Partit |
| 1982-1992 | Robert Couvaud | UDF |
| 1992-1998 | Alain Dumeil | Grup RPR-UDF-DL |
| 1998- | Alain Brochet | PS |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 9.729 | 11.186 | 13.172 | 14.758 | 17.213 | 19.022 | 19.688 |
# Antonio Núñez Tena

Antonio Núñez Tena (Madrid, 15 de gener de 1979) és un exfutbolista madrileny, que jugà com a migcampista. El seu últim equip fou el Recreativo de Huelva.

## Trajectòria

Va iniciar la seua carrera amb el CD San Federico, abans de recalar al Las Rozas CF, de la Tercera Divisió madrilenya. El 2001 s'incorpora al Reial Madrid. En la campanya 2003-4 és promocionat al primer equip blanc, debutant en primera divisió el 2 de setembre de 2003, en partit contra el Vila-real CF, tot marcant el gol de l'empat només quan duia set minuts sobre el camp. Durant la resta de la campanya, en contra, només va sumar unes poques aparicions més, totes eixint de la banqueta.
L'agost del 2004 és traspassat al Liverpool FC, que estava dirigit per Rafael Benítez i com a part del fitxatge del Reial Madrid per Michael Owen. En el seu primer dia com a red, el migcampista es va lesionar per tres mesos. Debuta a la Premier League el 14 de desembre, en partit contra el Portsmouth FC. Només hi va marcar un gol amb el Liverpool, que va ser a la final de la Copa de la Lliga de 2005, davant el Chelsea. Ha estat l'únic jugador de la història de l'equip anglès en marcar el seu únic gol amb el conjunt jugant una final. Eixe any el Liverpool es va imposar a la Champions League.
El juliol del 2005, retorna a la competició espanyola per jugar amb el Celta de Vigo. Hi roman durant tres anys al conjunt gallec, on és titular. Viurà el descens del Celta a Segona a l'estiu del 2007, i a l'any següent, fitxa pel Reial Múrcia. L'agost del 2008 s'incorpora a les files del xipriota Apollon Limassol

## Palmarès

* Supercopa d'Espanya de futbol: 2003
* Lliga de Campions de la UEFA: 2005
* Copa xipriota: 2010

## Enllaços externs

* Fitxa del jugador a bdfutbol.com
# Arxius Nacionals d'Irlanda

Els Arxius Nacionals d'Irlanda (gaèlic irlandès Cartlann Náisiúnta na hÉireann) són el repositori oficial dels registres estatals de la República d'Irlanda. Establert per la Llei Nacional d'Arxius de 1986, que va entrar en funcionament el 1988, es fa càrrec de les funcions de la State Paper Office i la Public Record Office of Ireland. L'Arxiu Nacional es va traslladar a la seva actual seu, al carrer Bishop de Dublín, el 1991. Els Arxius es troben al lloc de la fàbrica Jacob's, una de les guarnicions en poder dels rebels durant l'Aixecament de Pasqua de 1916.
La State Paper Office (fundada en 1702) tenia la seu original al castell de Dublín. La Public Record Office of Ireland fou creada per la Llei de Registres Públics d'Irlanda de 1867 per a l'adquisició de registres administratius, judicials i expedients de més de vint anys. Depèn del Ministre d'Arts, Patrimoni i Gaeltacht.

## Destrucció en 1922

Durant la Guerra Civil Irlandesa, el Four Courts, en la qual es basa, va ser capturat i l'edifici repositori destruït per la detonació d'explosius i foc el juny de 1922, juntament amb la majoria dels registres, alguns d'ells datats del segle xiii.
Quan la part sud d'Irlanda es va independitzar com l'Estat Lliure Irlandès el 1922 es va crear l'Oficina del Registre Públic d'Irlanda del Nord per a fer-se càrrec dels registres d'aquesta part d'Irlanda, que van romandre al Regne Unit.

## Contingut

El contingut dels Arxius Nacionals inclou:
* Arxius del Govern d'Irlanda, 1922-1975;
* Arxius de l'administració britànica a Irlanda, principalment dels segles XIX i XX, però incloent materials de segle xvii i XVIII;
* Declaracions originals del cens del cens d'Irlanda, complets per 1901 i 1911, disponible online, i els fragments supervivents de 1821, 1831, 1841, i 1851;
* Arxius del sistema judicial, des del segle xiv i segles XIX i XX;
* Arxius adquirits d'altres fonts, incloent-hi Església d'Irlanda parròquies, juntes del port, juntes de salut, hospitals, escoles, organitzacions benèfiques, sindicats, firmes comercials, oficines d'advocats i oficines immobiliàries, especialment en relació amb els segles XIX i XX, però amb material per als segles xvii i xviii;
* Transcripcions, calendaris, resums i índexs relatius als registres originals que daten des del XIII fins al segle xix que van ser destruïts el 30 juny 1922
* Els papers privats individuals, incloent-hi Jack Lynch i Liam T. Cosgrave.

## Enllaços externs

* Arxius Nacionals d'Irlanda
# Cantó de Chambéry-Sud

El cantó de Chambéry-Sud és un cantó francès del departament de la Savoia, situat al districte de Chambéry. Compta amb part del municipi de Chambéry.

## Municipis

* Chambéry (part sud)

## Història

Llista dels consellers generals successius :
| Data d'elecció | Identitat | Partit | Qualitat |
| 1949-1961 | Paul Chevallier | Rad. | Senador (1952-1968) Alcalde de Chambéry (1947-1959) |
| 1961-1973 | Jean Blanc | MRP després CDP després UDF-CDS | Senador (1968-1995) Alcalde de La Ravoire (1953-2001) |
| 1976-1986 | Pierre Dumas | RPR | Alcalde de Chambéry (1959-1977 i 1983-1989) Senador (1986-1995) Antic diputat (1958-1973) Antic ministre (1962-1969) |
| 1986-2008 | Jean Bollon | UDF | Primer adjunt a l'alcalde de Chambéry de 1983 a 1989 |
| 2008-en curs | Nicole Guilhaudin | Les Verts-EÉ | Adjunt a l'alcalde de Chambéry |

## Demografia

Evolució demogràfica :
| 1882 | 1926 | 1962 | 1968 | 1975 | 1982 | 1990 | 1999 | 2006 |
| ? | ? | ? | ? | ? | ? | 11.865 | 13.045 | 13.535 |
| <smallA partir de 1990: Població sense dobles comptes |||||||||
# Chanod

Chanod fou una thikana de Jodhpur concedida en feu a un rajput rathor del clan Mèrtia vers el 1821. Estava formada per 26 pobles amb 16.499 habitants.

## Llista de governants

* Anop Singh vers 1821-?
* Bishan Singh ?-1847
* Un successor 1847-?
* Gulab Singh ?-1918
* Mukund Singh 1918-1949

## Referències

* Genealogia per H. Soszynski
# Cantó d'Erment

El cantó d'Erment és un cantó francès del departament del Puèi Domat, situat al districte de Clarmont d'Alvèrnia. Té sis municipis i el cap és Erment.

## Municipis

* Erment
* Prondines
* Saint-Germain-près-Herment
* Sauvagnat
* Tortebesse
* Verneugheol

## Història

Llista dels consellers generals successius :
| Data d'elecció | Identitat | Partit |
| 1958-1964 | M. Giraudon | SFIO |
| 1964-1970 | Paul Brand | RI |
| 1970-1982 | M. Fournier | Centrista, després PS |
| 1982-1988 | Renée Gourdron-Verny | UDF |
| 1988- | Jean-Claude Fournier | PS, després Divers gauche |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 1.789 | 1.935 | 1.774 | 1.515 | 1.379 | 1.211 | 1.077 |
# Estació de Gerb

Mapa línia Lleida - la Pobla :
Gerb és una estació de ferrocarril de FGC situada a l'est de la població de Gerb, municipi d'Os de Balaguer, a la comarca de la Noguera. L'estació es troba a la línia Lleida - la Pobla de Segur per on circulen trens de la línia RL2 amb destinació la Pobla de Segur passant per Tremp. També trens turístics sota el nom comercial del Tren dels Llacs. És un edifici inclòs a l'Inventari del Patrimoni Arquitectònic de Catalunya.
Aquesta estació va entrar en servei l'any 1949 quan es va obrir el tram entre Balaguer (1924) i Cellers-Llimiana. Actualment aquest baixador és una parada facultativa, que cal sol·licitar al cap de tren per tal que el comboi hi pari. L'estació està una mica apartada del poble i és de la mateixa època que la de Vallfogona de Balaguer, Térmens, etc. A cada poble l'estació té una particularitat. Actualment l'edifici ha esdevingut habitatge de l'encarregat de les tasques del ferrocarril a Gerb.
Segons el Pla Territorial de l'Alt Pirineu i Aran el tram entre Balaguer i la Pobla té una consideració regional «que dona servei a una població quantitativament modesta i a una demanda de mobilitat obligada molt feble».
L'any 2016 va registrar l'entrada de menys de 1.000 passatgers.

## Descripció

Clàssica construcció del ferrocarril de Lleida a La Pobla de Segur. La planta és rectangular i s'aixequen dues pisos i golfes. La planta baixa i el pis estan separats per una cornisa de pedra. Les finestres, igual que les portes tenen acabats de pedra. tota l'estació està arrebossada.
Al costat de l'edifici hi ha la construcció on s'allotgen els lavabos, típic d'aquestes construccions. La teulada és a dues vessants molt marcades i les portes tenen una decoració amb un bon rematat de pedra.
Línia Lleida - la Pobla de Segur de FGC :
| Procedència/Destinació | < | Línia | > | Procedència/Destinació |
| Lleida Pirineus | Balaguer | | Sant Llorenç de Montgai | La Pobla de Segur |

## Referències

* ↑ «El Tren dels Llacs recupera la línia de la Pobla de Segur per al turisme amb un tren històric». 324.cat, 17-05-2009. [Consulta: 6 gener 2012].
* 1 2 3 4 «Estació de Gerb». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 2 setembre 2015].
* ↑ «Història». Trendelsllacs.cat. Ferrocarrils de la Generalitat de Catalunya. Arxivat de l'original el 2011-11-20. [Consulta: 6 gener 2012].
* ↑ «Línia Lleida - La Pobla». FGC. Arxivat de l'original el 2011-05-20. [Consulta: 7 gener 2012].
* ↑ «Pla Territorial de l'Alt Pirineu i Aran: La xarxa ferroviària». Generalitat de Catalunya. Arxivat de l'original el 2014-10-17. [Consulta: 6 gener 2012].
* ↑ «Anuari estadístic DPTOP 2016. Transport per ferrocarril». Departament de Territori i Sostenibilitat. Arxivat de l'original el 2018-05-04. [Consulta: 9 setembre 2018].

## Vegeu també

* Rodalia de Lleida
* Xarxa ferroviària de Catalunya
# Bhabhar, Gujarat

Bhabhar o Bhabar fou un petit estats tributari de l'Índia, un dels principats de l'agència de Palanpur al Gujarat, a la presidència de Bombai. La capital era la vila que portava el mateix de Bhabar o Bhabhar.
Limitava al nord amb Deodar, a l'est i sud amb Terwara, i a l'oest amb Suigam i Tharad. La superfície era de 207 km² i la població el 1881 de 7.222 habitants repartits en 23 pobles. Els ingressos eren 1500 lliures a l'any. El territori era pla i cobert de jungla, i la terra arenosa. La capital era la ciutat del mateix nom a uns 88 km a l'est de Palanpur 24° 07′ N, 71° 43′ E﻿ / ﻿24.117°N,71.717°E﻿ / 24.117; 71.717.
Els governants eren thakurs Kolis originalment barrejats amb rajputs. Fou posat sota protectorat britànic el 1820. El 1826, en consideració a la pobresa del petits sobirans de l'agència de Palanpur, el tribut fou reduït.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Antonio Orejuela Rivero

Antonio Orejuela Rivero (Madrid, 2 de desembre de 1960) és un exfutbolista madrileny, que jugava de migcampista. Va ser internacional sub-21 per la selecció espanyola.

## Trajectòria

Va començar a destacar en un equip alemany, el FSV Frankfurt, a principis de la dècada dels 80. Arribaria a la primera divisió espanyola a la 83/84, de la mà de la UD Salamanca, amb qui jugaria 33 partits i marcaria 9 gols. A l'any següent fitxa pel RCD Mallorca, que estava a Segona Divisió. Aconsegueix pujar amb el conjunt mallorquí a la màxima categoria el 1986. En els dos anys a l'illa en Primera, Orejuela seria una de les peces clau del seu equip.
L'estiu de 1988 marxa a l'Atlètic de Madrid. A l'equip matalasser va quallar dues temporades acceptables, però a partir de la temporada 90/91, les lesions l'aparten de la titularitat, i de fet, fins a la temporada 92/93, només apareixeria en 12 ocasions. En eixa època l'Atlético guanyaria dues Copes del Rei.
La temporada 93/94 recala al Rayo Vallecano, equip amb el qual torna a gaudir de minuts, i a l'any següent, retorna al RCD Mallorca. Es retiraria el 1996, després d'haver militat a l'altre equip palmesà, l'Atlètic Balears.

## Enllaços externs

* Fitxa d'Orejuela
# Mas Jornet

Mas Jornet és una masia de Badalona.
Antiga casa de pagès que va ser dividida en diversos habitatges, situada vora el camí de Sant Jeroni de la Murtra, rere Can Móra. Es tracta d'un conjunt de cases, una de les quals enrunada. Antigament s'hi trobava una sitja cavada a terra de dos metres i mig de fondària i dos d'amplada coberta per una tapa de pedra, trobada arran d'unes reformes que es van fer a la casa al segle XX.
La masia data com a mínim del segle xvi, quan n'era propietària la família Ribet. El 28 de març de 1574 els germans Francesc, cirurgià, Salvi, xocolater, i Paula Ribet, van vendre la propietat, com a successors del seu difunt germà, Josep, pagès, mort sense fer testament. Els següents propietaris van ser els Jornet, que han donat nom al mas. El 1576 va fer testament Jeroni Jornet en favor del seu fill i hereu, Francesc, que al seu torn va llegar-ho a la seva filla Madrona, la qual va casar-se amb Joan Viver, que va esdevenir usufructuari del mas.
A finals de la dècada de 1970 n'era propietari Manuel Batlle Freixes, àlies Biscarda. El 1998, el Ple de l'Ajuntament de Badalona va aprovar donar el nom de Mas Jornet al camí d'accés a la masia. El 2016 el mas es trobava en mal estat i deshabitat, fet que va provocar queixes veïnals al barri de Canyet.

## Referències

* 1 2 Abras, Margarida; Carreras, Montserrat; Nieto, M. Dolors. Tots els carrers de Badalona. Badalona: Museu de Badalona, 2003, p. 166.
* 1 2 3 Cuyàs i Tolosa, Josep Maria. Història de Badalona. vol. 5. Badalona: Arts Gràfiques Duran, 1979, p. 165.
* 1 2 Barrera Meya, Judit. Canyet: un vell poble. Badalona: Museu de Badalona, 2001, p. 323-324. ISBN 84-88758-06-5.
* ↑ Carvajal, Carles «Canyet reclama recuperar part del seu patrimoni». El Tot Badalona, 26-02-2016, pàg. 4.
# Asclepiòdot d'Heraclea

Asclepiòdot (en grec antic: Ἀσκληπιόδοτος, llatí: Asclepiodotus) fou un general macedoni que va actuar com a comandant dels mercenaris gals a l'exèrcit de Perseu de Macedònia a la Tercera Guerra Macedònica. Era natural d'Heraclea Síntica.

## Fonts

* Titus Livi, Ab Urbe Condita XLII 51 (anglès)
* Titus Livi, Ab Urbe Condita XLIV 2, 6-7 (anglès)
# Cantó de La Chambre

El cantó de La Chambre és un cantó francès del departament de la Savoia, situat al districte de Saint-Jean-de-Maurienne. Té 14 municipis i el cap és La Chambre.

## Municipis

* La Chambre
* La Chapelle
* Les Chavannes-en-Maurienne
* Montaimont
* Montgellafrey
* Notre-Dame-du-Cruet
* Saint-Alban-des-Villards
* Saint-Avre
* Saint-Colomban-des-Villards
* Saint-Étienne-de-Cuines
* Saint-François-Longchamp
* Sainte-Marie-de-Cuines
* Saint-Martin-sur-la-Chambre
* Saint-Rémy-de-Maurienne

## Història

Llista dels consellers generals successius :
| Date d'elecció | Identitat | Partit | Qualitat |
| Les données antérieures ne sont pas encore connues. ||||
| 1949-1955 | M. André | PCF | |
| 1955-1973 | M. Vinit | SFIO després PS | |
| 1973-1985 | M. Berthier | PCF | |
| 1985-2011 | Daniel Dufreney | RPR després DVD després CNI | Alcalde de La Chambre des de 1989 |
| 2011-en cours | Jean-Louis Portaz | FG | Alcalde de La Chapelle |

## Demografia

Evolució demogràfica :
| 1882 | 1926 | 1962 | 1968 | 1975 | 1982 | 1990 | 1999 | 2008 |
| ? | ? | ? | ? | ? | 5.706 | 5.942 | 6.184 | 7.015 |
| Nombre retenu à partir de 1990: Població sense dobles comptes ||||||||
# Cantó de Bourg-Saint-Maurice

El cantó de Bourg-Saint-Maurice (en francés canton de Bourg-Saint-Maurice) és una divisió administrativa francesa del departament de la Savoia, situat al districte d'Albertville. Té 12 municipis i el cap és Bourg-Saint-Maurice.

## Municipis

* Bourg-Saint-Maurice
* Aime-La Plagne
* La Plagne-Tarentaise
* Landry
* Les Chapelles
* Montvalezan
* Peisey-Nancroix
* Sainte-Foy-Tarentaise
* Séez
* Tignes
* Val-d'Isère
* Villaroger

## Història

Llista dels consellers generals successius :
| Període | Identitat | Partit | Qualitat |
| Les dades anteriors no són pas conegudes. ||||
| 1949-1961 | Célestin Freppaz | DVD | |
| 1961-1967 | M. de Poret | UNR | |
| 1967-1973 | Abbé Alexis Borrel | DVD | |
| 1973-1999 | Michel Barnier | RPR | Diputat (1978-1993) - Senador (1995 i 1997-1999) President del Consell general (1982-1999) Ministre (1983-1997) |
| 1999- 2011 | Jacqueline Poletti | DVD puis UMP | Alcalde de Bourg-Saint-Maurice (1995-2001) |
| 2011-2015 | Éric Minoret | SE | 1r adjunt a l'alcalde de Bourg-Saint-Maurice |

## Demografia

Évolution démographique :
| 1962 | 1968 | 1975 | 1982 | 1990 | 1999 | 2008 | 2012 | 2015 |
| 8.086 | 9.137 | 10.228 | 11.896 | 13.253 | 14.566 | 16.236 | 16.714 | 25.755 |
| Nombre retenu à partir de 1990: Population sans doubles comptes |||||||||
# Deportivo Cañaña

El Deportivo Cañaña és un club peruà de futbol de la ciutat de Lambayeque.
El club va ser fundat el 19 de juliol de 1979. El nom del club feia referència al sobrenom d'un dels seus fundadors, Miguel Monsalve Cañaña.
Entre 1992 i 2003 es va fusionar amb el Club Juan Aurich competint com a Club Social Deportivo Juan Aurich-Cañaña.

## Palmarès

* Copa Perú:
** 1986

## Referències

* ↑ «Rafael Aíta Campodónico: Una vida al servicio del deporte». semanarioexpresion.com. [Consulta: 9 abril 2024].
* ↑ Quispe, Juan. «Familia Aurich» (en castellà). dechalaca.com. [Consulta: 26 juliol 2013].
* ↑ «Copa Perú». rsssf.com. [Consulta: 9 abril 2024].
# Bhinai

Bhinai fou un estat tributari protegit del tipus istimrari, dependent de Jodhpur, format per 84 pobles. Fou fundat per Rao Agar Sen, el fill jove de Rao Chandrasen de Marwar o Jodhpur.

## Llista de sobirans

* Rao AGAR SEN
* Rao KARAN SEN (fill)
* Thakur SHYAM SINGH (fill)
* Thakur UDAIBHAN SINGH I (fill)
* Thakur KESRI SINGH (fill)
* Thakur JAGAT SINGH (fill)
* Thakur BAKHT SINGH (fill)
* Thakur SALIM SINGH (fill)
* Thakur DALEL SINGH (fill)
* Raja UDAIBHAN SINGH II (fil) vers 1800 (raja 1783)
* Raja SURAJBHAN SINGH (fill)
* Raja BALWANT SINGH (fill)
* Raja ZORAWAR SINGH (germà) vers 1850
* Raja MANGAL SINGH Bahadur (fill) ?-1892
* Raja UDAIBHAN SINGH III (fill) 1892- ?
* Raja SARDUL SINGH (germà)
* Raja JAGMAL SINGH (adoptat)
* Raja KALYAN SINGH (fill) vers 1930-1956

## Referències

* Genealogia per H. Soszynski Arxivat 2009-06-07 a Wayback Machine.
# Antonio Otegui Khalifi

Antonio Islam Otegui Khalifi (7 de març de 1998) és un futbolista professional navarrés que juga de centrecampista pel CD Badajoz, cedit pel CA Osasuna.

## Enllaços externs

* Antonio Otegui Khalifi a BDFutbol
* Antonio Otegui Khalifi a La Preferente (castellà)
* Antonio Otegui Khalifi, Fitxa a Soccerway
* Antonio Otegui a mondedufoot (francès)
# Ashikaga Yoshinori

    En aquest nom japonès, el cognom és Ashikaga.
Ashikaga Yoshinori (足利 義教, 12 de juliol del 1394 - 12 de juliol del 1441) va ser el sisè shogun del shogunat Ashikaga i va governar entre el 1429 i el 1441 al Japó. Va ser el fill del tercer shogun Ashikaga Yoshimitsu.
La mort sobtada del cinquè shogun Ashikaga Yoshikazu el 1425 va impedir que aquest deixes un successor, tampoc el quart shogun Ashikaga Yoshimochi en va tenir. Quan Yoshimochi va morir el 1428, Yoshinori va agafar el títol després d'haver-se acordat en una reunió en el Santuari Iwashimizu per tractar la successió.
El 1438 va sufocar la Rebel·lió Eikyo i va derrotar a Ashikaga Mochiuji, donant com a conseqüència una consolidació del poder. No obstant el 1441 va ser assassinat per Akamatus Mitsusuke el dia del seu aniversari.
El va succeir el seu fill, el sèptim shogun Ashikaga Yoshikatsu.
# Cantó de Grésy-sur-Isère

El cantó de Grésy-sur-Isère és un cantó francès del departament de la Savoia, situat al districte d'Albertville. Té 11 municipis i el cap és Grésy-sur-Isère.

## Municipis

* Bonvillard
* Cléry
* Frontenex
* Grésy-sur-Isère
* Montailleur
* Notre-Dame-des-Millières
* Plancherine
* Sainte-Hélène-sur-Isère
* Saint-Vital
* Tournon
* Verrens-Arvey

## Història

Llista dels consellers generals successius :
| Període | Identitat | Partit | Qualitat |
| Les dades anteriors no són pas conegudes. ||||
| 1949-1955 | Louis Blondin | DVG | |
| 1955-1992 | Ferdinand Martin | Rad després DVD | Alcalde de Frontenex (1955-1995) |
| 1992- en curs | André Vairetto | PS | Conseller regional Alcalde de Notre-Dame-des-Millières (1989-2001 i des de 2008) |

## Demografia

Evolució demogràfica :
| 1882 | 1926 | 1962 | 1968 | 1975 | 1982 | 1990 | 1999 | 2008 |
| ? | ? | ? | ? | ? | 5.262 | 6.466 | 7.334 | 8.647 |
| A partir de 1990: Població sense dobles comptes ||||||||